تورک افسانه‌لرینده‌کی تمل عونصورلر و کومپونئنتلرین آشکار ائدیلمه‌سی و بیر سؤزلوک حالیندا سیستئملی بیر شکیلده اورتایا قویولماسی نظرده توتولان بو ایش بو معنادا بلکه ده بیر ایلک اولاجاق قدر گئنیش احاطه‌لی‌دیر. بو مقصدله وار اولان بوتون ایشلر تک-تک دارانمیش و نظردن کئچیریلمیشدیر. بونا باخمایاراق گؤزدن قاچمیش، اسکیک و همچنین دئرلئمئلئری گیرمه‌ین باشلیقلارین اولماسی دا قاچینیلمازدیر. بوندان باشقا ایفاده ائدیلمه‌سی لازیم اولان دیگر بیر خوصوص دا بو لوغت ترتیب یالنیز ییغمالار و یا باشقالارینا عایید یاپیتلاردان یارارلانیلمادیغی، علاوه‌اولاراق آنادولو نون موختلیف یئرلرینده چؤل حیاتین ایچینده ائده‌رک بیر چوخ موتیوی، فیقورون شخصن ائشیدیلمیش اولماسیدیر. مثلا رادلوففون آسیا دا ییغدیغی بیر جومله، آنادولونون کیچیک بیر کندینده بنزر بیر اوسلوبلا حتّی بیره-بیر عئینی قورولوشلا ایشیتیله‌بیلمئکده‌دیر. بو وضعیته دفعه لرله، سایسیز دفعه لر شاهید اولونموشدور. چونکی خالق مدنیتینده، کند اوتاقلاریندا دئییلنلر ایستر آسیادا ایستر آنادولودا اولسون عئینی منشادن قایناقلانماقدادیر.